Ab tak "Gotham" main...
Miss Kringle ko akela chhordo.
Mujhay ab samajh aya.
Tum meri saathi ko pasand kartay ho.
Aray yar.
Aap ko kis ne bheja hai?
Tum chahtay ho ke main Bunderslaw ko batadun ke tumhein sab maloom hai?
Nai!
Main Bruce Wayne hun.
Sid Bunderslaw.
Gotham ke logon ka haq hai ye janna ke
un ke darmiyan aik silsila waar qaatil ghoom raha hai.
Main tumharay peechay araha hun.
Woh kisi aisay police walay ke apnon ka qatal karta hai
jis ne us ki tehqeeqat ki ho.
Meray sath nachna chahogi?
Subha bakhair. Neend kaisi ayi?
Jo aik ghanta hum soye, us main?
Zabardast.
Bhook lagi hai? Quiche khaogi?
Nai, shukriya.
Kam az kam coffee hi pi lo.
Main tumhein bata saku main ne aaj ka din sath guzarnay ke baray main jo socha hai.
Meray khayal say main abhi nikalti hun.
Aray ruko.
Humein kal raat maza aya, hai na?
Ruk jao.
Dekho, tumhein ye sab karnay ki zarurat nahi hai.
Ye sab kiya?
Kal raat party main,
humari baat bangayi.
Lekin ye naatak nahi kartay ke is sab ka us say kuch ziyada matlab hai.
Barbara main tumharay sath naatak nahi kar raha.
Main chahta hun ke
tum meray paas ruko.
Jee nahi.
Sabar... ruko, ruko.
Hath chhordo mera.
Dekho...
Main tumharay sath naatak zarur kar raha tha.
Lekin us tarhan nahi, jaisay tum soch rahi ho.
Jis raat hum milay...
main tumhein maarnay wala tha.
- Ye kaisa mazaq hai. - Lekin phir...
main ne tum main kuch dekha,
Barbara, main ne tumhara...
asli roop dekha.
Tum hi woh aurat ho jis ki mujhay talash thi.
Tum jhoot bol rahay ho.
Main ab tumhara hath chhor raha hun...
aur tum meray sath beth kar nashta karogi.
Uff!
Nai!
Tum aisay nahi manogi.
Hello. Kaisay ho?
Kuch khaas nahi. Harvey ko dekha hai?
Nai.
Barbara ka kuch pata chala?
Us ki lash nahi mili hai,
tou abhi bhi us ke zinda honay ke imkanaat hain.
Tum akhri dafa kab soye thay?
Pata nahi.
- Akhri dafa khana kab khaaya tha? - Pata nahi.
Tumhein sonay ka kehnay ka tou koi faida nahi,
lekin kam az kam khana khaalo.
Mujhay bhook nahi lagi.
Jim...
is main tumhara koi qasoor nahi hai.
Sab mera qasoor hai. Main ne Loeb par dabao dala,
aur us ne Ogre ko meray peechay bheja,
aur phir bhi main nahi ruka.
Main ne sab jantay huay, tumhein tou khatray main dala hi,
lekin Barbara ke baray main tou socha hi nahi tha.
Tum apna kaam kar rahay thay.
- Lekin mujhay maloom hona chahiye tha. - Kaisay?
Tum... Tum log sath nahi thay.
Tum apnay aap ko us say pyar na karnay ke liye dosh day rahay ho?
Lee, ye meri zimmedaari hai,
tumharay kuch bhi kehnay say ye baat badal nahi sakti.
Barbara ko kuch bhi hota hai tou main qasoor waar hun.
Main samajhti hun.
Jimbo!
Jake say milo, JV ka mujrim.
Ye shokhiyan maarta phir raha hai ke
isay maloom hai Ogre kon hai.
Main baar baar tum say keh raha hun yar,
tumhein kisi ne jhoot bola hai main kuch nahi janta.
Acha?
Dekhtay hain.
Sahi sahi.
Lash nahi, tou jurm nahi. Lash nahi, tou jurm nahi.
Nahi. Isay pehlay kabhi nahi dekha.
Humein shak hai ke ye Ogre naam ka aik sil sila waar qaatil hai.
Is ne aik aurat ko aghwa karliya hai,
aur is say pehlay ke woh usay maar daalay, humein us tak pohnchna hoga.
Becharay.
Shayad tumhein samajh nahi araha,
woh aurat humari aik bohat achi dost hai.
Farz karo, sirf aisay hi,
ke main ne usay pehlay dekha hai.
Us ke kya rate chal rahay hain?
Haan, matlab...
is maloomaat ko khareednay ki kya qeemat hai?
Harvey main department ke tehqeeqaat ke tareeqon
say usoolon ki khilaaf warzi karnay wala hun.
Mujhay lagta hai meray liye bahir kisi ne mithayi bheji hai, main dekh kar ata hun.
Ruko, ruko, sabar rakho,
itnay ghussay ki koi zarurat nahi...
Jake aik kothay main sharab ka kaam karta tha.
Foxglove naam hai.
Ogre wahan baqayedgi say jata tha. Wahan ka pata nahi de sakta.
Han, kyun ke woh kisi bhi jaga ko aik say ziyada dafa istemaal nahi kartay.
- Kya tum is jaga jo jantay ho? - Khud kabhi nahi gaya.
Foxglove bohat high class jaga hai, bohat ziyada.
Tumhari koi source hona zaruri hai.
Woh, shayad meray paas aik source ho.
Penguin ki baat kar rahay ho?
Tum agar us say ziyada rabta karogay tou woh tumhein apna ghulam banalega.
Meray paas aur koi rasta nahi, Barbara Ogre ke paas hai.
Mujhay dekhnay do main kya karsakta hun.
Tum thora waqt nikal kar aaram karo.
Tumhara dimagh nahi chal raha hai!
Pehla qatal sab say mushkil tha.
Lekin us ki koi ghalti nahi thi.
Woh bas meray liye nahi bani thi.
Lekin main usay janay bhi tou nahi desakta tha.
Phir bhi, is say mera hosla ziyada barha,
ke meray liye jo bani hai usay dhunday beghair ruku nahi,
koi aisi jis ko main sab kuch day sakun.
Mujhay lagta hai woh insaan tum ho, Barbara,
lekin mujhay tumhari madad ki zarurat hai.
Tou...
shuru kartay hain, theek hai?
Ye bas woh...
aap ke liye aya hai, Bruce Sahib.
Shukriya.
Sahi, chalein, phir...
main chalta hun.
Kya main sath chalun?
Reggie ko dhundnay ke liye?
Nai, rehnay do. Akelay karna behtar rahay ga.
Mujhay afsos hai, Alfred.
Main janta hun woh aap ka dost tha.
Bas kuch samajh nahi ata.
Reggie ka khud kashi karna.
Aap ne kaha tha ke woh khirki say gir gaya tha.
Hosakta hai us ne sharab pi ho, aur woh phisal gaya ho.
Nahi, Reggie kuch kamaal ka tha.
Woh shayad sharab ke nashay main bhi aik rassi par chal sakta tha.
Is say koi farq nahi parta ke woh akhir main kaisa tha.
Main chahta hun ke uska janaza sahi tarhan say niklay.
Main aap say shaam main milta hun, Sir.
Kya? Tumharay Boss ko apnay sathiyon par bharosa nahi?
Isay sahi say kaam karna kehtay hain.
Woh sirf chahtay hain ke main is jaga ko aik dafa dekh lun.
Tou dekh lou.
Mujhay saalan pakana hai... Khaas dawat hai aaj.
Koi masla nahi, jao.
Dimagh kharab.
Pistol bar ke neechay rakh raha hun,
machine gun juke ke peechay.
Connor aur us ke aadmi ko sirf us tak pohnchana hai.
Akhir ye din aa hi gaya.
Maroni...
Jim.
Tumhein dekh kar bohat khushi horahi hai.
Tou tum yahan kaisay?
Mujhay Foxglove ka pata janna hai.
Aur mujhay wahan ki dawat chahiye.
Acha acha, kisi ka mood kafi kharab lag raha hai.
Kya tum meri madad karsaktay ho? Haan ya nahi?
Jim, mujhay humara lenay denay ka rishta pasand tou bohat hai,
lekin ye kafi yak tarfa lagnay laga hai.
Sahi.
Tumhara mujh par aik ehsaan rahay ga.
Aik ehsaan pehlay say hai.
Tou aik aur ehsaan hojayega.
Saaf saaf kaho.
Foxglove kafi paisay banata hai, logon ko mazay...
Tumhein lagta hai ke tum mujhay jantay ho,
main kya karsakta hun.
Lekin tumhein andaza bhi nahi hai.
Aaj ka din meray liye bohat zaruri hai,
tou main tumhari darkhuwast puri kardeta hun.
Lekin, Detective, yaad rakhna,
mera tum par bara ehsaan rahega.
Ye humara Physical Operations department hai.
Physical Operations department
humari corporation ki logistics,
humari zamino ka hisab kitab, daftar...
Maazrat, mujhay bathroom istemaal karna hai.
Zarur Wayne Sahib, wahan hai.
Shukriya.
Foxglove, Mayflower main aik purani Klondike Building main hai.
- Tumhein ticket milgayi? - Han.
Lekin sirf aik.
Main ne socha ke tum andar jaogay, aik anjaan aadmi ki tarhan,
unhein pakarnay ke liye kuch dhundo gay,
aur phir hum jab tak woh baaten ugaltay
nahi tab tak un par dabao daalengay.
Mujhay bhej kar kafi hoshiyari kar rahay ho,
tum pakkay police walay lagtay ho.
Tumharay paas pehennay ko kuch hai?
Tumhein wahan jaisay logon ki tarhan dikhna hoga.
Fikar mat karo.
Alvarez ne pichlay haftay kuch aadmi ko itaalwi suits smuggle kartay pakra tha,
aur kuch meray locker main gir gaye,
jab woh sabooton ke kamray main jarahay thay.
Maazrat chahta hun ke main tumhein akela chhor kar gaya tha.
Lekin tumhein waqt chahiye tha, sab sochnay ke liye,
ye mannay ke liye ke ye sab asli hai.
Waisay, ye ghar sound proof hai
tou cheekhnay ka koi faida nahi hai.
Mujhay dekho. Meray hath kaanp rahay hain.
Aisay pehla kabhi nahi hua hai.
Yahan jitni bhi aurton ko pehlay laya hun, un ke sath.
Janti ho kyun?
Tum janti ho kyun?
Tum pagal ho.
Main nahi janti tum kya soch rahay ho.
Woh isliye kyun ke mujhay hamesha apnay dil main
maloom tha ke un main say koi meray liye nahi bani thi.
Koi bhi nahi.
Main chahta hun sab sahi hojaye, Barbara.
Tum dari hui ho.
Koi baat nahi.
Jim tumhein dhund...
Sirf aik tarhan say tum mujhay ghussa dila sakti ho,
aur woh hai us ka naam lay kar.
Ye pi lo.
Pani hai, tumhein zarurat hai.
Barbara, idhar ao, main chahta hun tum ye dekho.
Barbara, main tum say pyar karta hun.
Us tarhan, jis tarhan kabhi kisi ne nahi kiya hoga.
Lekin agar tum ne bhaagnay ki koshish ki,
main tumhein latka kar tumhara qatal kardunga.
Ab... idhar ao.
Kya ye...
Jab aap ishq ki talash kar rahay hotay ho,
tou aap ko bohat papar bailnay partay hain.
Lekin phir bhi mujhay shukar guzaar hona chahiye.
Mujhay tum jo mil gayi.
Ye sari aurten...
Yahan mari thi?
Tum ne unhein maar diya tha?
Yahan?
Han.
Fikar mat karo.
Main tumhein aazad kardunga.
Tum meray liye bani ho, Barbara.
Sirf meray liye.
Hello, Bruce.
Mujhay tumhara hi intezaar tha.
Jab say tumhari dost ne mujh say meri chaabi li thi,
tab say main tumhara intezaar kar raha hun.
Apnay safar par bhi nahi gaya.
Biscuit?
Jab main chota tha,
main biscuit lenay ka mauqa kabhi nahi chhorta tha.
Tum ne Alfred ko maarnay ke liye aik aadmi ko paisay diye thay.
Main ne tumharay sarparast ke saathi ko kaha tha
ke tum jo kuch jantay ho woh maloom karay.
Main kabhi kisi ko nuqsaan nahi pohnchana chahta tha.
Main ne board say kaha tha ke tum kuch khaas ho,
tumhein cheezen jaldi samjhanay ki zarurat hai.
Cheezen samjhanay ki?
Bruce, Wayne khandaan ke logon ki jab aik khaas umar hojati hai,
un ko zindagi aur kaam ke baray main kuch baatein samjhayi jati hain.
Wayne Enterprises baray baray jurm kar rahi hai.
Han, jee bilkul.
Ye aik multinational corporation hai,
jo ke kayi jagahon par kaam kar rahi hai.
Hum unehin mutasir karnay ki puri koshish kartay
hain agar us say humein munafa hota hai tou.
Tou... aap qabool kartay hai?
Bilkul apnay baap ki tarhan.
Woh apni khufiya files ke sath aye thay, insaaf mangay ke liye.
Shuruwaat main ye hi hua tha.
Phir unhon ne apna faisla badal liya tha.
Aap jhoot bol rahay hain.
Tumharay baap ko karobaar ki asliyat samajh agayi thi.
Aur un ke baap ko bhi ye baat samajh agayi thi.
Aur bilkul isi tarhan, tumhein bhi ajayegi.
Meray abbu aik achay insaan thay.
Tumharay paas aik achi zindagi guzarnay ka mauqa hai,
woh zindagi jo tumharay ammi abbu tumharay liye chahtay thay.
Main kahunga wapas soch lo.
Maazrat chahta hun.
Lucius. andar ajao.
Bruce Wayne,
Humaray junior executive, Lucius Fox say milo.
Bahir aik taaluqaat aama aadmi
is jawaan aadmi ko bay sabri say dhund raha hai.
Tou behtar hai tum unhein mila do.
Bruce...
Apna biscuit mat bhulo.
Ab...
Main tumhein kuch batanay wala hun,
aur agar tum apnay chehray par koi badlao nahi lao tou acha hai.
Yahan har jaga camera hain.
Main ye janta hun kyun ke main ne hi lagaye hain.
Ab main jo kehnay wala hun woh tumharay aur meray
darmiyam aik bohat hi gehra raaz rehna chahiye.
Main tumharay abbu ko achay say janta tha.
Woh aik achay insaan thay.
Company jo unko samajhti thi, woh us say alag thay.
Main samjha nahi.
Bruce...
Tumharay abbu sach main stoic thay.
Unhon ne apni achayi sab say chupa kar rakhi.
Bas itna hi kahunga.
Qismat tumhara sath day.
Nygma Sahib?
Miss Kri...
Miss Kringle?
Darwaza khologay?
Woh, main...
Aik second!
Mujhay Hendricks case ki file chahiye.
Acha han, Hendricks.
Yahi rukna.
Hendricks. Hendricks.
Hendricks, Hendricks, kahan gayi, kahan gayi.
Hendricks, kahan gayi, ye rahi!
Uff khudaya!
Isay kya hua?
Hathora... Woh, haadsay say maut hogayi.
Aik sheet metal ke kaar khanay main.
Kaar khanay ki aari say, bas...
Bechara aadmi.
Mujhay... Mujhay samajh nahi ata ke tum ye kaam kaisay karletay ho.
Maut hi maut har jaga.
Haan. Insaan ko har kaam mazay lay karna chahiye.
Woh... File?
Jee.
Woh, Nygma Sahib,
Aap ne Tom ko... Matlab officer Dougherty ko kahi dekha hai?
Hum kal raat... Khana sath khaanay walay thay.
Woh aye nahi... Hamesha ki tarhan...
Khair, main ne unhein aaj bhi nahi dekha.
Main ne bhi nahi.
Maazrat chahta hun, lekin mujhay ye kaam pura karna hai.
Abhi.
Theek hai.
Uff khuda.
Tumhein pakka yaqeen hai ke
bandooqen wahan hain?
Butch ne khud rakhi hain.
Tumhein yaad hai na ke kaam pura karnay say
pehlay tumhein Maroni say kya kehna hai?
Mujhay aaj tak ye samajh nahi aya ke kisi aadmi ko kuch baat kaho
bilkul us ko maarnay say pehlay...
Lekin tum pehlay nahi ho aisi darkhuwast karnay walay.
Main aap ka shukar guzaar hun.
Tou tumhein kaisay maloom ke Maroni is bar main hoga
khaas isi din par?
Main har khabar par nazar rakhta hun.
Agaye tum.
Tommy Bones.
9 saal jail main,
aur tum aur achay dikh rahay ho, tagray aadmi.
Apna khayal rakhta hun.
Mujhay umeed thi tumhein yaad hunga.
Idhar ao yaar.
Jail say chhutay aur raat ka khana Lidia ke yahan khanay ajatay ho.
Ye tou rasam hai.
Ghar main khush amdeed. Lidia!
Dekho kon aya hai.
Foxglove main khush amdeed.
Shaam ki khatir madarat shuru honay wali hai.
Tou mera khayal hai ke main bilkul waqt par aya hun.
Khawateen aur hazraat,
aap ki tawajja chahungi.
Main janti hun aap log bay sabri say aaj raat ke
asal mazay ka intezaar kar rahay hain.
Tou Foxglove main dhair sari taaliyon ke sath bulatay hain
Ingrid aur Gareth ko.
Nai, nahi.
Bilkul bhi nahi.
GCPD!
Koi apni jaga say hilay nahi!
Khaas kar ke tum dono!
Barbara?
Utho, Barbara.
Utho.
Idhar ao.
Rou mat.
Ronay ki koi zarurat nahi hai, theek hai?
Tum mujhay maar dogay.
Kya tum chahti ho ke main tumhein maar dun?
Nai!
Tou mujhay batao ke main kisay maarun.
Kya?
Tumhein abhi bhi yaqeen nahi hai na ke main tum say pyar karta hun?
Tumhein lagta hai main pagal hun.
Koi baat nahi.
Mujhay sachayi nazar ati hai.
Mujhay tumhari sachayi nazar ati hai.
Mujhay maloom hai ke tum ne apni sari zindagi is sachayi ko
maarna chaha, lekin tum aisa nahi karsaki...
Ye kafi mazboot hai.
Tum ne kal raat ye mujhay dikhaya tha.
Main usay aazad karna chahta hun. Main tumhein aazad karna chahta hun.
Tumhein lagta hai ke agar main tum say kisi ka qatal karwaongi
tou main tumhein pasand karnay lag jaongi?
Ye pagal pan hai.
Tum ye kehti ho
kyun ke tum nahi janti ke dar ke beghair jeena kaisa hai.
Lekin tum seekh jaogi.
Ab batao mujhay,
Tum kisay qatal karwana chahti ho,
ya, jabkay mera dil toot jayega lekin,
main abhi ke abhi tumhari jaan lelunga.
Main nahi bata sakti.
Main... Main nahi bata sakti.
Batao mujhay...
Kis ko... maarun?
Ye jaga tum chalati ho?
Main is aadmi ko dhund raha hun.
Chahen tou mujhay giraftaar karlein, lekin main
apnay clients ke baray main baat nahi karti hun.
Gazette main aik call karunga,
woh foran aik sahafi yahan bhej dengay.
Main tumharay aik aik client say puch taach karunga,
woh bhi camera ke samnay.
Kya khayal hai?
Sally say baat karo.
Kya tum isay janti ho?
Pakka?
Pakka.
Us ne apna naam Jason bataya tha.
Pehlay pyara tha.
Lekin jaisay hi main uski gari main bethi us ne meray chehray par kapra daal diya,
aur meri kalayion ko baandh diya.
Woh mujhay apnay ghar lay gaya.
Wahan us ne ye kiya.
Mujhay nahi maloom ke us ne mujhay kyun janay diya.
Ye kab ki baat hai?
- Taqreeban 9 saal pehlay. - Andaazan 1 saal pehlay...
jab us ne apna pehla qatal kiya tha. Woh sab seekh raha tha.
Tum police ke paas kyun nahi gayi thi?
Gayi thi.
Main aik tawayef thi aur woh aik bay naam ameer aadmi tha.
Aur kuch jo humein bata sako?
Us ke ghar ke baray main kuch?
Choti say choti baat kaam asakti hai.
Lift seedha us ke ghar main jaa kar khulti hai.
Aap pura shehar dekh saktay hain.
Hum midtown mein thay.
Aur aik bara chamkta board tha,
samnay wali sarak ki emarat par.
Lekin main sirf akhri ke chaar huroof parh sakti thi.
O-Y-A-L.
Loyal, royal...
Royal.
Gotham Royal Hotel.
Ye midtown main hai. 10th and Gainsly.
Shukriya, Sally.
Wada karein, jab aap usay dhund lengay,
usay giraftaar nahi kijiyega.
Maar dijiyega.
Bilkul.
Oh bhaiyon, yahan ana mana hai.
Sirf salam kehnay aya hun.
Northeast say Connor.
Ab us burhay Falcone ko kya chahiye?
Don Falcone ne apna salam bheja hai,
aur aik tohfa bheja hai, aap ke
aur Tommy Bones ke liye, is khaas din par.
Sahi.
Meray shaki mizaaj ko maaf karna.
Zarur, kuch bhi hosakta hai.
Lao. Mujhay dekhnay do.
Madre di Dios.
Meri pasandeeda.
Is ke liye, Falcone say mera shukriya zarur kehna.
Don Falcone janta tha ke aaj aik khaas mauqa hai.
Sharab peenay ke liye waqt hai humara paas. Lidia!
Saaf glasses dena.
Tohfay ke sath aik paigham bhi bheja hai.
Acha, woh kya?
Woh chahta hai ke aap janein ke ye us ke liye aik
faisla aasan nahi tha, aap ko qatal karna.
Ghatya insaan.
Lekin karobaar tou karobaar hai.
Hadh hai na?
Tum dono gaye.
Agar ye khuda ka koi ishara nahi hai, tou pata nahi kya hai.
- Meharbaani. - Bakwas band karo!
Tum Don Falcone ke paas mera aik paigham lay kar jao.
Tum usay bataogay ke tum ne us ka kaam bigar diya hai,
aur tum usay bataogay ke main us ke peechay araha hun.
Lekin zahir hai, tumhein is ke liye zinda hona zaruri nahi.
Tommy, ye naik kaam tum karlo.
Ruko...
Connor ne kaam bigar diya.
Maroni abhi bhi zinda hai.
Is main barf nahi hai.
Tum ne suna nahi, main ne kya kaha?
Maroni zinda hai.
Tumhein shehar chhor kar jana hoga.
Aur saray mazay chhor dun?
Tum jantay thay.
Tum ne usay bewaqoof banaya.
Main ne tumharay bandooqon ko chupanay say pehlay, us main say goliyan nikal di thi.
Aik chaal jo main ne Maroni say seekhi thi.
Lekin tum Maroni ko marwa saktay thay.
Woh tou hai, lekin main phir bhi Falcone ke neechay para rehta,
aur main us say bayzaar agaya hun.
Nai, us say behtar hai ke Maroni zinda ho,
aur kisi ke khoon ke peechay para ho.
Afsos, Officer Dougherty, woh sochti rahay gi ke aap kahan gaye.
Shayad koi khat likh lein.
Aap usay khuda hafiz bol dein aur koi naseehat day dein.
Kuch aisa jis say woh
mustaqbil main behtar logon ko chunay.
Jim?
Jaga khaali hai.
Lekin yahan ao, ye dekho.
Barbara say mutaaliq kuch dikh raha hai?
Hosakta hai woh yahan kabhi ayi hi nah ho.
Nai, woh yahan ayi thi.
Us ke itar ki khushbu abhi bhi arahi hai.
Suno, hum usay dhund kar rahengay,
lekin tumhein khud ko tayyar karlena chahiye,
ke hosakta hai hum usay nahi bacha sakein.
Aisa mumkin nahi.
Bilkul mumkin hai.
Hello.
Detective Gordon.
Mera khayal hai aap ke meray ghar main ghusnay say hi alarm bajay hain.
Kaminay, Barbara kahan hai?
Meray sath, zahir hai.
Agar tum ne usay nuqsaan pohnchaya...
Woh bilkul mehfooz hai.
Us say kayi ziyada mehfooz hai jab woh tumharay sath thi.
Kya bakwas kar rahay ho?
Usay tumhari hifazat ki zarurat nahi hai, Jim.
Balkay, kabhi bhi nahi thi.
Phir miltay hai.
Ruko.
Woh gari chala raha tha.
Kahi dour, agar woh aqalmand hai tou.
Haan, aik tarhan ka shor tha, hai na?
Dhap dhap kar ke, jaisay kisi pul say jaraha ho.
Acha, aur mujhay aik horn ki aawaz ayi.
Sahi, tou kon say pul par train jati hai?
Uff, woh...
Whitecross, lekin woh upstate ki train hai.
Upstate.
Us ke waldein wahan rehtay hain.
Barbara, beta.
Ye kya horaha hai?
Ho ye raha hai ke tumhari beti akhir kaar jaag rahi hai.
Barai meherbani.
Barbara, hum ye tumharay liye kar rahay hain.
Jim?
Barbara?
Tum yahan kya kar rahay ho?
Tumhein yahan nahi hona chahiye.
Woh kahan hai?
Neechay phenko.
Chaqu neechay phenko, warna main goli maar dunga.
Sirf aik halka sa zor aur is ka gala yahi khuljayega.
Main ye nahi chahta. Kya tum ye chahtay ho?
Sab theek hojayega, Barbara.
Sab theek hojayega.
Agar tumhein is aurt ki parwa hoti,
tou tum meray peechay kabhi nahi atay.
Main tumharay muqablay, is say kayi ziyada pyar karta hun.
Chaqu neechay phenko.
Main is ka gala nahi kaatnay wala hun.
Detective, tum kaatogay.
- Phenko. - Jim, nahi.
Humein akela chhordo.
Oye, manhoos!
Barbara?
Woh mar gaya?
Han, woh margaya.
Sab theek hojayega.
Mujhay dekho, Barbara.
Sab theek hojayega.
Alfred, main aap say puchna bhul gaya.
Kal kaisa laga, Reggie ko dekh kar?
Bas, aisa kuch nahi jo main wapas karna chahun, Bruce Sahib.
Waisay bhi, jis Reggie ko main janta tha woh saalon pehlay mar chuka tha.
Alfred, main aap ke sath emandaar nahi tha.
Aap jab zakhmi huay thay...
Selina aur main Reggie ko dhundnay gaye thay...
woh humein mila tha.
Acha?
Us ne na chalang maari thi, nah hi woh gira tha.
Selina ne usay dhakka diya tha.
Aur us ne aisa kyun kiya?
Reggie ko Sid Bunderslaw naam ke aadmi ne yahan bheja tha.
Bunderslaw, Wayne Enterprises ke liye kaam karta hai.
Reggie ne humein us ka naam diya,
lekin kaha ke woh Bunderslaw ko bata dega jo hum kar rahay hain.
Acha.
Aur baqi sab?
Charity Ball...
Woh bhi Bunderslaw say milnay ke liye tha?
Selina ne un ke office ke locker ki chaabi churayi thi.
Main aaj wahan gaya tha. Woh khaali tha.
Lekin Bunderslaw mera intezaar kar raha tha.
- Us ne kya kiya? - Kuch bhi nahi.
Us ne kya kiya?
Kuch bhi nahi!
Lekin us ne kaha ke meray abbu aur dada
ko company ke ghair qanuni kaamon ke baray main maloom tha,
aur unhon ne chuna...
Unhon ne khamosh rehna chuna.
Tumharay abbu aik achay insaan thay.
Main janta hun.
Lekin achay insaano ke bhi raaz hotay hain.
Ye dekho agaya.
- Han woh hi aadmi. - Kamaal kar dikhaya.
Han, sach main.
Mubarak ho, tum aik hero ho.
Han, ziyada dair tak nahi.
Kal, ye sab wapas mujh say nafrat karnay lag jayengay.
Acha, tou main unhein yaad diladunga.
Kal, tum madad karnay ki koshish kar rahi thi.
Main samajh nahi raha tha. Mujhay maaf kardo.
Main tumhein kabhi badalnay ki koshish nahi karungi, Jim.
Tumhara kaam karnay ka jazba, aik aur waja hai meri tum say pyar karnay ki.
Mujhay laga mujhay pyar karnay ki waja, mera kamaal ka dikhna hai.
Mazaq kar raha hun.
Main dar gayi thi.
Dar gayi thi ke Barbara ko koi nuqsaan pohnchay ga,
aur tum mujhay pehlay bachanay ke liye khud ko dosh dogay,
aur humaray darmiyan jo kuch hai, woh khatam hojayega.
Meri khud garzi thi.
Lee, main tum say pyar karta hun.
Us say nahi.
Agar mujhay ye sab wapas karna hota, tou bhi main tumhein pehlay bachata.
Ye kya kiya?
Woh, main ne chaqu ko... blade wali taraf say pakar liya tha.
Zahir hai.
Lao, dekhnay do.
Miss Kringle?
Kya aap theek hai?
Mujhay Officer Dougherty ne khat bheja hai.
Woh shehar say chala gaya hai.
"Meray liye intezaar mat karna, jao mazay karo,
aur shayad jab main wapas aon, tou tumhein call karun."
Ye woh, ye woh.
Meray samnay akar bhi nahi keh sakta tha.
Matlab, mujhay kyun hamesha saray pagal miltay hain?
Kabhi kabhi larkon ke maamlay main gehrayi say dekhna parta hai.
Kabhi kabhi larkon ke sath aap ko sharab peenay ki zarurat parjati hai.
Khuda Hafiz, Nygma Sahib.
Gehrayi main jana parta hai.
Sab log suno!
Abhi abhi teen alag hamlon ke baray main maloom para hai,
shehar ke alag alag hisson main, Falcone ke karobaar par.
Afwah hai ke ye Maroni ka kaam hai.
Abhi ke abhi, sari chhutiyan mansukh ki jati hain.
Aur saray units kaam par lagjayen!
Hum jang ke maidaan main jarahay hain.